
УНИВЕРЗИТЕТ У БЕОГРАДУ                                                  Београд, 04.04.2011. године

Студентски трг 1                                                                          02 број: 06-5161/3-11
Б е о г р а д                                                                                    АБ

З  А  П  И  С  Н  И  К

са Четврте седнице Већа научних области техничких наука,

одржане 04. априла 2011. године


Седници су присуствовали професори Универзитета: др Зоран Јовановић, др Златан Стојковић, др Антоније Ђорђевић, др Предраг Маринковић, др Милосав Огњановић, др Бошко Рашуо, др Никола Младеновић, др Мирко Вујошевић, др Јован Филиповић, др Маја Леви-Јакшић, др Душан Старчевић, др Радослав Алексић, др Славица Стевановић, др Слободан Шербановић, др Зорица Цвијовић, др Милан Марковић, др Смиљан Вукановић, др Обрад Бабић, др Душан Теодоровић, др Зоран Стевановић, др Никола Лилић, др Војин Чокорило, др Живан Живковић, др Ненад Вушовић и др Павле Младеновић.


Седници из оправданих разлога нису присуствовали следећи професори: др Драгутин Дебељковић и др Никола Клем.

Седница је почела са радом у 13:30 сати, а председавао је проф. др Милосав Огњановић, председник Већа научних области техничких наука.


Пре усвајања Дневног реда, чланови Већа научних области техничких наука су заузели став, са једним гласом против, да Веће на заказаној седници, убудуће неће разматрати допунски материјал, који је достављен Универзитету у Београду, након слања позива за седницу Већа. 

Чланови Већа усвојили су следећи 
Д н е в н и   р е д:
1. Усвајање записника са III седнице Већа научних области техничких наука, одржане 07.03.2011. године; 

2. Давање мишљења Сенату о предлогу за избор у звање редовног професора; 

3. Избор наставника у звање доцента и ванредног професора; 
4. Давање сагласности на предлоге тема докторских дисертација које су пријављене на факултету; 
5. Давање сагласности на реферате о урађеним докторским дисертацијама које се бране на факултету. 
6. Разно.
П Р Е Г Л Е Д

ЗАХТЕВА УПУЋЕНИХ ВЕЋУ 
НАУЧНИХ ОБЛАСТИ ТЕХНИЧКИХ НАУКА

Тачка 2. Дневног реда
I
Давање мишљења Сенату у поступку избора у звање редовног

професора, на предлог изборног већа факултета
I – САОБРАЋАЈНИ ФАКУЛТЕТ:
Кандидат:
1. Др Милорад Б. Видовић, у звање редовног професора, за ужу научну област: Руковање материјалом и еко логистика.
________________________

Тачка 3. Дневног реда
II

Избор наставника у звање доцента и ванредног професора, на

предлог изборног већа факултета

I – САОБРАЋАЈНИ ФАКУЛТЕТ:
Кандидат:

1. Др Славко М. Весковић, у звање ванредног професора, за ужу научну област: Планирање, моделирање, експлоатација, безбедност и еколошка заштита у железничком саобраћају и транспорту.
II - ЕЛЕКТРОТЕХНИЧКИ ФАКУЛТЕТ:
Кандидат:

1. Др Јован М. Елазар, у звање ванредног професора, за ужу научну област: Физичка електроника.
III - МАШИНСКИ ФАКУЛТЕТ:
Кандидати:

1. Др Миодраг Стоименов, у звање ванредног професора, за ужу научну област: Теорија механизама и машина и инжењерско цртање са нацртном геометријом;

2. Др Љубомир Миладиновић, у звање ванредног професора, за ужу научну област: Теорија механизама и машина и инжењерско цртање са нацртном геометријом;

3. Др Радован Пузовић, у звање ванредног професора, за ужу научну област: Производно машинство.

IV – ФАКУЛТЕТ ОРГАНИЗАЦИОНИХ НАУКА:
Кандидат:

1. Др Мирослав В. Миновић, у звање доцента, за ужу научну област: Информационе технологије.

______________________

Тачка 4. Дневног реда
III
Захтеви за давање сагласности на предлоге тема докторских

дисертација које су пријављене на факултету

I – ФАКУЛТЕТ ОРГАНИЗАЦИОНИХ НАУКА:

Кандидат:
1. Миљан М. Вучетић, под називом: „Примена фази логике у анализи функционалних зависности у релационим базама података“.
II - МАШИНСКИ ФАКУЛТЕТ:
Кандидат:

1. Филип Р. Тодоровић, под називом: „Истраживање одржавања машинских система на бази поузданости“.

III – ЕЛЕКТРОТЕХНИЧКИ ФАКУЛТЕТ:

Кандидати:
1. Мр Зоран Ј. Латиновић, под називом: „Оптимизација ласерских параметара за примене у интеракцији са материјалима биолошког порекла“;
2. Мр Раде С. Секулић, под називом: „Оцена карактеристика материјала оптичких влакана и оптимизација оптичких комуникационих система“;
3. Мр Александар Ковачевић, под називом: „Процена мерне несигурности при испитивању електромагнетске компатибилности“.

IV - ТЕХНОЛОШКО-МЕТАЛУРШКИ ФАКУЛТЕТ:
Кандидати:
1. Мр Татјана Н. Мошоринац, под називом: „Моделовање и симулација вишеступњевитих, вишефазних и вишекомпонентних система процеса дестилације и апсорпције“;

2. Мр Јелена К. Милановић, под називом: „Оптимизација поступка имобилизације неких ароматичних једињења“;

3. Мр Срђан Д. Матијашевић, под називом: „Кристализационо понашање вишекомпонентних германатних стакала“;

4. Мр Марина Р. Стаменовић, под називом: „Микромеханичка анализа лома и оштећења композитних цеви стаклена влакна-полиестер у различитим хемијски агресивним условима“;

5. Мр Анђела Б. Кнежевић-Стевановић, под називом: „Експериментално одређивање и моделовање волуметријских својстава, индекса рефракције и вискозности вишекомпонентних система органских растварача“.

__________________________
Тачка 5. Дневног реда
IV
Захтеви за давање сагласности на реферате о урађеним

докторским дисертацијама које се бране на факултету
I – МАШИНСКИ ФАКУЛТЕТ:

Кандидат:

1. Александар Б. Живковић, 
Назив дисертације: „Утицај геометрије алата за поступак заваривања трењем помоћу алата на својства завареног споја легуре Ал2024“.
__________________________

Ад 1.

Записник са Треће седнице Већа научних области техничких наука, одржане 07.03.2011. године, усвојен је уз примедбу да је у Записнику требало навести да је на седници дат предлог да позив члановима Већа са предложеним Дневним редом, има следећи редослед: 

1) Давање мишљења Сенату у поступку избора у звање редовног професора,
2) Избор наставника у звање ванредног професора,
3) Избор наставника у звање доцента,
4) Захтеви за давање сагласности на предлоге тема докторских дисертација које су пријављене на факултету.
5) Захтеви за давање сагласности на реферате о урађеним докторским дисертацијама које се бране на факултету,
Међутим, како је неопходно усагласити позиве са дневним редом за сва већа научних области на Универзитету у Београду, овај редослед није могућ, па ће се, сходно томе, примењивати следећи редослед:
1) Давање мишљења Сенату у поступку избора у звање редовног професора, на предлог изборног већа факултета,

2) Избор наставника у звање доцента и ванредног професора, на предлог изборног већа факултета,
3) Захтеви за давање сагласности на предлоге тема докторских дисертација које су пријављене на факултету,
4) Захтеви за давање сагласности на реферате о урађеним докторским дисертацијама које се бране на факултету.
Осим тога на нивоу свих већа научних области је договорено да се у оквиру ових тачака, материјали разврставају по факултетима са којих су упућени.
Поред тога, дата је примедба и да је у записнику са претходне седнице требало нагласити да су се чланови Већа изјаснили да би требало прећи на електронско пословање, уколико за то постоје могућности на Универзитету, а проф. др Зоран Јовановић се заложио да ће се ангажовати да утврди да ли постоје такве могућности. 
Записник је усвојен са овим примедбама.
Ад 2.
Поводом предлога Изборног већа Саобраћајног факултета Универзитета у Београду, Веће је једногласно дало позитивно мишљење Сенату Универзитета да се др Милорад Б. Видовић, може изабрати у звање редовног професора на Универзитету у Београду-Саобраћајни факултет, за ужу научну област: Руковање материјалом и еко логистика.

Ад 3.

Под овом тачком разматрани су предлози изборних већа о избору наставника у звање доцента и ванредног професора, следећих факултета:

3.1. - Саобраћајни факултет: 
Веће је на предлог Изборног већа Саобраћајног факултета, једногласно донело одлуку о избору наставника:

3.1.1. Др Славка М. Весковића, у звање ванредног професора, за ужу научну област: Планирање, моделирање, експлоатација, безбедност и еколошка заштита у железничком саобраћају и транспорту.
3.2. – Електротехнички факултет:
 Веће је на предлог Изборног већа Електротехничког факултета, једногласно донело одлуке о избору наставника:
3.2.1. Др Јована М. Елазара, у звање ванредног професора, за ужу научну област: Физичка електроника. 

Факултет је доставио свим члановима Већа научних области техничких наука, потврду од Министарства унутрашњих послова, на основу које се утврђује да кандидат нема осуда са правним последицама у смислу члана 62. Закона о високом образовању. Ова потврда се доставља Универзитету у Београду само у једном примерку у затвореној коверти, са одговарајућом назнаком. Како је ово строго поверљив податак који представља службену тајну, Веће је констатовало да је Електротехнички факултет грешком послао ову потврду, у материјалу за све чланове Већа.    

3.3. - Машински факултет:

Веће је на предлог Изборног већа Машинског факултета, једногласно донело одлуке о избору наставника:
3.3.1. Др Миодрага Стоименова, у звање ванредног професора, за ужу научну област: Теорија механизама и машина и инжењерско цртање са нацртном геометријом;

3.3.2. Др Љубомира Миладиновића, у звање ванредног професора, за ужу научну област: Теорија механизама и машина и инжењерско цртање са нацртном геометријом;

3.3.3. Др Радована Пузовића, у звање ванредног професора, за ужу научну област: Производно машинство.

3.4. – Факултет организационих наука:

Веће је на предлог Изборног већа Факултета организационих наука, једногласно донело одлуку о избору наставника:

3.4.1. Др Мирослава В. Миновића, у звање доцента, за ужу научну област: Информационе технологије.
Ад 4.


Веће научних области техничких наука је дало сагласност на предлоге тема докторских дисертација следећих кандидата:

4.1. – Факултет организационих наука:

4.1.1. Миљана М. Вучетића, под називом: „Примена фази логике у анализи функционалних зависности у релационим базама података“. 

Веће је прихватило предлог теме докторске дисертације, уз напомену да Факултет у што краћем року исправи грешку у Извештају Комисије, у коме је наведено да је проф. др Зоран Аврамовић, редован професор Саобраћајног факултета.  

4.2. – Машински факултет:

4.1.2. Филипа Р. Тодоровића, под називом: „Истраживање одржавања машинских система на бази поузданости“.

4.3. – Електротехнички факултет:
4.3.1. Мр Радета С. Секулића, под називом: „Оцена карактеристика материјала оптичких влакана и оптимизација оптичких комуникационих система“. Веће је дало сагласност на предлог теме докторске дисертације са три уздржана гласа и три гласа против.

4.3.2. Мр Александра Ковачевића, под називом: „Процена мерне несигурности при испитивању електромагнетске компатибилности“.


Веће је донело закључак о одлагању давања сагласности на предлог теме докторске дисертације кандидата мр Зорана Ј. Латиновића, под називом: „Оптимизација ласерских параметара за примене у интеракцији са материјалима биолошког порекла“. Наложено је Факултету да у примереном року, изврши корекцију назива теме.

4.4. – Технолошко-металуршки факултет:
4.4.1. Мр Јелене К. Милановић, под називом: „Оптимизација поступка имобилизације неких ароматичних једињења“;

4.4.2. Мр Срђана Д. Матијашевића, под називом: „Кристализационо понашање вишекомпонентних германатних стакала“;

4.4.3. Мр Марине Р. Стаменовић, под називом: „Микромеханичка анализа лома и оштећења композитних цеви стаклена влакна-полиестер у различитим хемијски агресивним условима“;

4.4.4. Мр Анђеле Б. Кнежевић-Стевановић, под називом: „Експериментално одређивање и моделовање волуметријских својстава, индекса рефракције и вискозности вишекомпонентних система органских растварача“.

Веће је донело закључак о одлагању давања сагласности на  предлог теме докторске дисертације кандидата мр Татјане Н. Мошоринац, под називом: „Моделовање и симулација вишеступњевитих, вишефазних и вишекомпонентних система процеса дестилације и апсорпције“. Наложено је Факултету да у примереном року, изврши корекцију назива теме, са сугестијом да назив теме гласи: „Моделовање и симулација вишеступњевитих, вишефазних и вишекомпонентних система у процесима дестилације и апсорпције“.

Ад 5.

Веће научних области техничких наука је дало сагласност на реферат о урађеној докторској дисертацији кандидата:

5.1. - Машински факултет:
5.1.1. Александра Б. Живковића, под називом: „Утицај геометрије алата за поступак заваривања трењем помоћу алата на својства завареног споја легуре Ал2024“. Веће је дало сагласност на реферат о урађеној докторској дисертацији, са четири уздржана гласа.

Ад 6.

Веће је заузело став да је неопходно утврдити да ли је примена Закључка Сената Универзитета, 06 број: 150-58/XIII-12 од 27. октобра 2010. године, а у вези са условима за одобравање тема и прихватање извештаја о урађеној докторској дисертацији, у складу са Правилником о стандардима и поступку за акредитацију високошколских установа и студијских програма и захтева правно тумачење истог.

Седница је завршена у 15,00 сати.

Записник сачинила:                                                                         ПРЕДСЕДНИК ВЕЋА   
      Азра Бабић                                                                         Проф. др Милосав Огњановић
